Murat Yakin

Murat Yakin (sündinud 15. septembril 1974 Baselis) on Šveitsi jalgpallitreener ja endine jalgpallur (keskkaitsja).

Jalgpallurikarjääri jooksul mängis Yakin Šveitsi klubides Grasshoppers (1992–2007) ja FC Basel (2000 ja 2001–2006), Saksamaa klubides VfB Stuttgart (1997–1998) ja 1. FC Kaiserslautern (2000–2001) ning Türgi klubis Fenerbahçe (1998–2000). Baselis mängides tuli aastatel 2002, 2004 ja 2005 Šveitsi meistriks. 2002. aastal valiti Yakin Šveitsi kõrgliiga aasta parimaks mängijaks.

Šveitsi jalgpallikoondises mängis Yakin aastatel 1994–2004 kokku 49 korda ja lõi neli väravat.

Treenerina on ta juhendanud eelkõige Šveitsi klubisid, sealhulgas FC Thuni (2009–2011), FC Luzerni (2011–2012), FC Baseli (2012–2014), FC Schaffhauseni (2016–2017 ja 2019–2021), Grasshoppersi (2017–2018) ja FC Sioni (2018–2019). Lisaks oli ta 2014. aasta juunist kuni 2015. aasta maini Venemaa klubi Moskva Spartaki peatreener. Peatreenerina tuli ta Šveitsi meistriks Baseliga aastatel 2013 ja 2014. Hooaegadel 2013/14 ja 2017/18 valiti Yakin 

2021. aasta augustis hakkas Yakin juhendama Šveitsi jalgpallikoondist.

Tema noorem vend on samuti endine jalgpallur Hakan Yakin, kes mängis Šveitsi koondises aastatel 2000–2011.

Kategooria:Šveitsi jalgpallurid
Kategooria:Jalgpallitreenerid
Kategooria:FC Baseli jalgpallurid
Kategooria:VfB Stuttgardi mängijad
Kategooria:1. FC Kaiserslauterni jalgpallurid
Kategooria:Fenerbahçe SK jalgpallurid
Kategooria:Bundesliga mängijad
Kategooria:Süper Ligi mängijad
Kategooria:Sündinud 1974